Title: Časť I
Author: iveta.klimova
Last saved by: sulik
Company: Statna Pokladnica

OBSAH

Použité skratky 

Časť I.   
Informácia o priebehu nábehu IS ŠP 

Časť II. 
Identifikácia problémových oblastí 

Časť III. 
Východiská pre riešenie zapojenia klientov do IS ŠP 

Časť IV.  
Návrh systému administratívnych centier v pôsobnosti VÚC -  cieľový stav 

Príloha č. 1 – Návrh upraveného harmonogramu 

Príloha č. 2- Zoznam technických centier pre kapitolu MPSVaR 

POUŽITÉ SKRATKY:

BP – Bezpečnostný projekt

EÚ – Európska únia

HW – Hardware

IS ŠP – Informačný systém Štátnej pokladnice

MF SR – Ministerstvo financií Slovenskej republiky

MPSVaR SR – Ministerstvo práce, sociálnych vecí a rodiny Slovenskej republiky

MŠ SR – Ministerstvo školstva Slovenskej republiky

MZ SR – Ministerstvo zdravotníctva Slovenskej republiky

NBS – Národná banka Slovenska

NBÚ – Národný bezpečnostný úrad

OU – Odborné učilište

SIS – Slovenská informačná služba

SOU – Stredné odborné učilište

SR – Slovenská republika

SW – Software

ŠP – Štátna pokladnica

VOJ – Vnútorná organizačná jednotka

VÚC – Vyššie územné celky

Časť I. -  Informácia o priebehu nábehu IS ŠP

1.	Štátna pokladnica de jure vznikla 1. júla 2002 na základe Zákona č. 291/2002 Z. z. o Štátnej pokladnici a o zmene a doplnení niektorých zákonov v znení neskorších predpisov, de facto 1. januára 2003 vymenovaním riaditeľa.
2.	Štátna pokladnica predstavuje nový systém v komplexnom finančnom manažmente verejných financií a v riadení hotovosti, dlhu a investovania krátkodobých prebytkov likvidity verejného sektora. Zabezpečuje okrem iného najmä centralizáciu príjmov a realizáciu verejných rozpočtov, správu pohľadávok a záväzkov štátneho rozpočtu a dennú likviditu štátneho rozpočtu.
3.	Štátna pokladnica zabezpečí komplexné a včasné informácie o procese realizácie rozpočtu. Umožní jej to informačný systém umožňujúci hlbšie analyzovať výdavky jednotlivých klientov ŠP a poskytujúcich informácie o všetkých realizovaných ekonomických transakciách.
4.	Proces nábehu klientov do Štátnej pokladnice bol podľa pôvodného harmonogramu rozdelený do III. etáp, k 1.1.2004, k 1.4.2004 a k 1.7.2004.
5.	V súčasnosti v systéme ŠP je zapojených  338 klientov nasledovne:
       I. etapa, k 1.1.2004: 
- Úrad Ministerstva financií SR
- Agentúra pre riadenie dlhu a likvidity
- Štátna pokladnica
- Fond národného majetku SR
- Slovenský pozemkový fond
	II. etapa, k 1.4.2004:
	- kapitola Štátny dlh
	- kapitola Súhrnný finančný vzťah k obciam a VÚC
- kapitola Všeobecná pokladničná správa
- ostatné organizácie kapitoly Ministerstva financií SR
- kapitola Ministerstva zahraničných vecí
- kapitola Ministerstva kultúry SR
- kapitola Ministerstva hospodárstva SR
- Kancelária národnej rady SR
- Kancelária prezidenta SR
- Úrad vlády SR
- Kancelária verejného ochrancu práv
- Generálna prokuratúra SR
- Ústavný súd SR
- Najvyšší súd SR
- Úrad pre verejné obstarávanie
- Úrad pre štátnu službu
- Protimonopolný úrad
- Úrad jadrového dozoru
- Úrad priemyselného vlastníctva
- Úrad pre normalizáciu, metrológiu a skúšobníctvo
- Úrad geodézie, kartografie a katastra
- Štatistický úrad
- Najvyšší kontrolný úrad
- Slovenská akadémia vied
- Úrad Ministerstva výstavby a regionálneho rozvoja SR
- Agentúra na podporu regionálneho rozvoja
- Úrad Ministerstva práce, sociálnych vecí a rodiny SR
- Úrad Ministerstva školstva SR
- Úrad Ministerstva pôdohospodárstva SR
- Pôdohospodárska platobná agentúra
- Úrad Ministerstva životného prostredia SR
- Štátne fondy

K 1.4.2004 bolo v informačnom systéme Štátnej pokladnice evidovaných viac ako 1000 klientov, z tohto počtu bolo oživených 430, všetkým boli komplexne otvorené účty na základe doručených požiadaviek klienta vrátane definovaných používateľov.
Avšak z dôvodov nedostatočného technického vybavenia, absencie komunikačných liniek            a nevyškoleného personálu musel byť prehodnotený harmonogram zapojenia klientov             do Štátnej pokladnice. Významnú úlohu pri prehodnocovaní pôvodného harmonogramu boli aj  prebiehajúce analytické práce  na bezpečnostnom projekte, ktoré sa dotkli hlavne klientov spadajúcich pod kapitoly Ministerstva obrany, Ministerstva vnútra, Ministerstva spravodlivosti, SIS a NBÚ. Pre týchto klientov je nevyhnutná komplexná certifikácia Národného bezpečnostného úradu. 
Klienti spadajúci do kapitoly Ministerstva životného prostredia, Ministerstva výstavby a regionálneho rozvoja, Ministerstva školstva (vrátane verejných vysokých škôl), Ministerstva práce, sociálnych vecí a rodiny a Ministerstva pôdohospodárstva, boli presunutí na termín 1.6.2004 a 1.7.2004.
V roku 2003 boli predložené na rokovanie vlády dva materiály ohľadne budovania Štátnej pokladnice, kde okrem iného boli uvedené senzitívne oblasti plynulého zapojenia klientov                     do systému Štátnej pokladnice. 

Časť II.  -  Identifikácia problémových oblastí
Počas procesu nábehu klientov do Štátnej pokladnice sa vyskytli  problémy, ktoré vznikli  mimo pôsobnosti Štátnej pokladnice a tým ich ŠP ani nemohla ovplyvniť. K riešeniu týchto problémov nie je možné pristupovať klasickým spôsobom. Ide najmä o:
a) transformácia štátnej správy, týkajúca sa najmä Ministerstva školstva, Ministerstva  
    spravodlivosti, Ministerstva zdravotníctva a zdravotných poisťovní,
b) zdĺhavý certifikačný proces v rámci bezpečnostného projektu pre klientov kapitoly 
    Ministerstva obrany, Ministerstva vnútra, Ministerstva spravodlivosti, SIS a NBÚ,
c) reorganizácia štátnej správy a vznik nových jednotiek, resp. subjektov vrátane  
    personálneho vybavenia a priestorového vybavenia najmä v rámci kapitoly Ministerstva 
    školstva, Ministerstva práce, sociálnych vecí a rodiny, Ministerstva pôdohospodárstva, 
    Ministerstva životného prostredia a Ministerstva výstavby a regionálneho rozvoja,
d) VÚC, kde boli hlavne problémy s absorbčnou kapacitou, odpor voči zmenám, vnímanie   
    obmedzovania samostatnosti, argumentácia a snaha uplatňovať si  svoje práva  
    prostredníctvom ústavného súdu, ignorácia školiaceho procesu zamestnancov klienta a pod.

Časť III.  -  Východiská pre riešenie zapojenia klientov do IS ŠP
Východiskom vzhľadom na horeuvedené skutočnosti a v snahe minimalizovať reálne riziká                   je úprava termínov harmonogramu nábehu klientov do Štátnej pokladnice a návrh modelu práce klientov v systéme ŠP. V rámci upraveného harmonogramu navrhujeme nové termíny zapojenia a to k 1.7.2004, kedy by bolo zapojených 779 klientov a k 1.1.2005, kedy by bolo zapojených zostávajúcich 1530 klientov. Konečný počet zapojených klientov k 1.1.2005            je výrazne ovplyvnený najmä transformačným procesom v kapitolách Ministerstva zdravotníctva, zdravotných poisťovniach, Ministerstva spravodlivosti. 
Pri zapojení klientov k termínu 1.1.2005 Štátna pokladnica berie za základ, že bude vyriešené a) konečné etablovanie orgánov štátnej správy
b) personálne zabezpečenie a vyškolený personál
c) zriadenie a doplnenie modelu Štátnej pokladnice 
	- pre štátnu správu
	- pre samosprávu
V rámci modelu Štátnej pokladnice budú v súčinnosti a v spolupráci s jednotlivými rezortami organizačne zriadené:
-	technické centrá
-	administratívne centrá
vrátane ich finančného zabezpečenia. 
Technické centrá budú prioritne určené pre klientov, ktorí nemajú zabezpečené nevyhnutné technické podmienky pre komunikáciu s IS ŠP. Najčastejším dôvodom nedostatočné technického vybavenia klienta je nedostupná komunikačná linka ISDN, príp. vybavenie počítačovou technikou. S ohľadom na finančnú náročnosť pri zriaďovaní liniek ISDN                  je efektívnejšie, aby klient realizoval komunikáciu s IS ŠP prostredníctvom technického centra.
Technické centrá budú zriadené u vyšpecifikovaných štandardných klientov, ktorí majú vhodné technické vybavenie vrátane komunikačných liniek ISDN a budú určené pre rok 2003 hlavne pre klientov kapitoly MŠ a MPSVaR. 
Principiálne ide o to, že klienti budú vykonávať svoje operácie so Štátnou pokladnicou v technickom centre. Pracovníci klienta, kde bude zriadené technické centrum, budú profesionálne vyškolení a v prípade potreby poskytnú podporu pre používateľov klientov, ktorí budú využívať technické prostriedky technického centra.
Administratívne centrá sú popísané v samostatnej časti IV. tohoto materiálu.

Návrh upraveného harmonogramu na presun klientov:
(Sumarizácia kompletného upraveného harmonogramu je v prílohe č. 1 tohto materiálu)

Etapa III. k 1.7.2004:

- kapitola Ministerstva práce, sociálnych vecí a rodiny
zaradených 139 klientov, z toho:

názov | Počet klientov
Ústredie P,SV a R + Úrad P, SV a R | 47
Národný inšpektorát práce a Inšpektorát práce | 8
Detské domovy | 76
iné | 8

V rámci technického vybavenia bolo pridelených 130 ks počítačov vrátane zabezpečenia komunikačných liniek.
Z dôvodu slabej absorbčnej schopnosti nových informácií pre prácu so systémom Štátnej pokladnice bolo dohodnuté so zástupcami úradu ministerstva vytvorenie „technických centier“ pre 76 detských domovov. 
Pre kapitolu MPSVaR je navrhnutých 41 technických centier, ktoré zabezpečia technickú komunikáciu 76 detských domov do IS ŠP.
41 technických centier je zriadených v priestoroch úradov práce, sociálnych vecí a rodiny.

V prílohe č. 2 je uvedený zoznam technických centier pre kapitolu MPSVaR.

- KAPITOLA MINISTERSTVA ŠKOLSTVA
zaradených 482 klientov, z toho:

názov | Počet klientov
Verejné vysoké školy vrátane VOJ | 84
8 krajských školských úradov | 369
Školské výpočtové stredisko | 5
Metodicko-pedagogické centrum | 5
iné | 19

Rozdelenie 8 krajských školských úradov:
| BA | TT | TN | NR | ZA | BB | PR | KE
gymnázia | 5 | | | 1 | 4 | 2 | 1 | 2
pedagog.-psych.poradne | 4 | 2 | 1 | 3 | 5 | 13 | 14 | 4
stredné školy+SOU+OU | 4 | 2 | 2 | 3 | 4 | 8 | 7 | 5
špec. zákl. školy | 11 | 30 | 15 | 21 | 17 | 30 | 28 | 27
mat.školy + špec. materské školy | 2 | | | | | | 1 |
zákl. školy | 7 | 4 | 1 | 4 | 11 | 9 | 12 | 2
iné | 6 | 3 | | 2 | 4 | 9 | 3 | 5
SPOLU vrátane kraj. škol. úradu | 40 | 42 | 21 | 35 | 46 | 72 | 67 | 46

V rámci technického vybavenia bolo pridelených 342 ks počítačov vrátane zabezpečenia komunikačných liniek.

Cieľom bolo, aby boli vytvorené technické centrá aj pre klientov kapitoly Ministerstva školstva, ale podľa vyjadrenia správcu kapitoly Ministerstva školstva k termínu zapojenia              do ŠP k 1.7.2004 si jednotlivé krajské školské úrady zabezpečili v rámci svojej pôsobnosti,  že klienti, ktorí nemajú potrebné technické vybavenie budú komunikovať s IS ŠP prostredníctvom územne, resp. regionálne najbližšieho klienta, čo správca kapitoly považuje za dostatočné riešenie a ŠP toto jeho rozhodnutie akceptuje.

- KAPITOLA MINISTERSTVA PÔDOHOSPODÁRSTVA
zaradených 106 klientov, z toho:
	
názov | Počet klientov
Krajská veterinárna a potravinová správa | 8
Regionálna veterinárna a potravinová správa | 40
Štátny veterinárny a potravinový ústav | 5
Krajský pozemkový fond | 8
Krajský lesný úrad | 8
iné | 37

- KAPITOLA MINISTERSTVA ŽIVOTNÉHO PROSTREDIA
zaradených 32 klientov, z toho:

názov | Počet klientov
Krajský úrad životného prostredia | 8
Slovenská agentúra ŽP vrátane VOJ | 8
Štátna ochrana prírody vrátane VOJ | 7
iné | 9

V rámci technického vybavenia bolo pridelených 15 ks počítačov vrátane zabezpečenia komunikačných liniek.

- KAPITOLA MINISTERSTVA VÝSTAVBY A REGIONÁLNEHO ROZVOJA
zaradených 10 klientov, z toho:

názov | Počet klientov
Krajský stavebný úrad | 8
Štátny fond rozvoja bývania | 1
Slovenská stavebná inšpekcia | 1

V rámci technického vybavenia boli pridelené 4 ks počítačov vrátane zabezpečenia komunikačných liniek.

- KAPITOLA MINISTERSTVA DOPRAVY, PÔŠT A TELEKOMUNIKÁCIÍ
zaradených 50 klientov, z toho:

názov | Počet klientov
Železničná polícia | 1
Slovenská správa ciest vrátane VOJ | 37
iné | 12

V rámci technického vybavenia bolo pridelených 16 ks počítačov vrátane zabezpečenia komunikačných liniek.

Klient „Železničná polícia“ spadá medzi klientov s údajmi klasifikovanými na úrovni stupňa D a preto podľa bezpečnostného projektu bude zaradený medzi špeciálnych klientov od 1.1.2005.

Etapa IV. – k 1.1.2005 (novonavrhnutá etapa):
ŠPECIÁLNI KLIENTI:
- KAPITOLA MINISTERSTVA OBRANY – 33 klientov
- KAPITOLA MINISTERSTVA VNÚTRA – 57 klientov
- KAPITOLA MINISTERSTVA SPRAVODLIVOSTI – 84 klientov
- SIS 
- NBÚ
- MINISTERSTVO DOPRAVY, PÔŠT A TELEKOMUNIKÁCIÍ – ŽELEZNIČNÁ
  POLÍCIA
rokovanie so zástupcami kapitol s ohľadom na bezpečnostný projekt a prácu s údajmi klasifikovanými na úrovni stupňa D.
Potrebné kroky na prebratie špeciálnych klientov:
•	Upraviť funkcionalitu systému podľa požiadaviek týchto klientov
•	Pripraviť bezpečnostný návrh, ktorý musí byť schválený jednotlivými rezortami
•	Po akceptovaní bezpečnostného návrhu zo strany klienta predložiť na NBÚ                     na certifikáciu
Predpoklad  podľa vyjadrenia NBÚ certifikovacie  práce odhadujú na minimálne 14 dní , zároveň NBÚ  upozorňuje na právne vákuum, nakoľko stará vykonávacia vyhláška už neplatí a nová vykonávacia vyhláška zákona č. 215 nadobudne platnosť do 2 mesiacov,  nebude môcť NBÚ certifikovať a  systém pre silové rezorty nesmie byť spustený do prevádzky predtým ako bude certifikovaný NBÚ
•	Po získaní certifikátu bezpečnostného projektu môže nastať následná realizácia BP:
- objednávka a nákup výpočtovej techniky
- realizácia objektovej bezpečnosti
- preverenie pracovníkov
- integrácia s ekonomickým informačným systémom

Potrebné postupy pre ŠP a klientov po získaní certifikácie BP
•	akceptácia bezpečnostného projektu zo strany ŠP a klientov
•	realizácia objektovej bezpečnosti / kancelárie, chod databáz, infraštruktúra, výber firiem pre realizáciu prác /
•	nákup výpočtovej techniky
•	pre splnenie požiadaviek personálnej bezpečnosti pracovníci oddelenia spravujúceho špeciálnych klientov musia mať preverenie na príslušný stupeň utajenia 
•	metodické pokyny, evidencia písomností na základe požiadaviek klientov
•	potrebné formálne náležitosti súvisiace so zadávaním klienta a používateľov             do systému vrátane generovania čipových kariet a otvorenia účtov

- KAPITOLA MINISTERSTVA ZDRAVOTNÍCTVA
zaradených 93 klientov, pričom na základe návrhov legislatívnych úprav týkajúcich                     sa transformácie niektorých subjektov podriadených pod touto kapitolou, niektoré subjekty  by nemali od 1.1.2005 patriť pod systém  Štátnej  pokladnice. Transformačný proces sa týka 51 klientov  zaradených pod kapitolu MZ, čím by v samotnej kapitole zostalo 42 klientov. Podľa informácií zástupcov úradu Ministerstva zdravotníctva predstavuje 51 transformujúcich  
klientov cca 10 % rozpočtu kapitoly MZ. 

- ZDRAVOTNÉ POISŤOVNE
Podľa vládneho návrhu zákona o Zdravotnej starostlivosti majú byť zdravotné poisťovne  
od 1.1.2005 mimo IS ŠP. Vzhľadom na komunikáciu prebiehajúcu medzi Ministerstvom financií a Ministerstvom zdravotníctva predpokladáme zmenu návrhu zákona o zdravotnej starostlivosti so zameraním na ponechanie pôvodného stavu, t.j. zaradenie zdravotných poisťovní do systému Štátnej pokladnice ako klienta typu B od 1.1.2005.

- SOCIÁLNA POISŤOVŇA
podľa vyjadrenia klienta je potrebné technické  dovybavenie najmä čítačkami čipových kariet a čipovymi kartami, čo predstavuje cca 550 tis. Sk.
V súvislosti od 1.5.2004 so vstupom SR do EÚ začína byť aktuálna nová funkcionalita,  súvisiaca so zúčtovaním sociálnych, resp. všetkých druhov dávok do/zo zahraničia, čím                sa v podstatnej miere rozširuje  početnosť cezhraničných platieb.
Vzhľadom na významnosť klienta Sociálnej poisťovne, jeho  vlastné zavádzanie nového  informačného systému a previazanosti na jednotlivých  poistencov ide o veľkú početnosť rôznorodých operácií na dennej báze. 
Z horeuvedených  dôvodov je nevyhnutné zabezpečiť neštandardný prístup k Sociálnej poisťovni, pretože akékoľvek aj najmenšie zakolísanie v zúčtovaní môže mať celoplošnýnegatívny dopad na poistencov a samozrejme aj na Sociálnu poisťovňu a Štátnu pokladnicu. Preto odporúčame pilotovanie zapojenia Sociálnej  poisťovne do IS ŠP                         na úrovni min. 3 mesiacov.

- VÚC
Pod správu VÚC spadá 1175 klientov. Navrhujeme pripojiť  týchto klientov prostredníctvom 8 administratívnych centier. Prakticky to bude znamenať, že do systému Štátnej pokladnice nebude fyzicky pripojená celá množina klientov VÚC, ale len 8 administratívnych centier, ktoré zabezpečia komunikáciu so ŠP za vlastných klientov.
Ide o komplexný návrh riešenia pre VÚC a preto je podrobnejšie popísaný v samostatnej časti tohto materiálu – časť IV.

 
Časť IV.  -   Návrh systému administratívnych centier v pôsobnosti VÚC -  cieľový stav

Účelom nasledujúcej časti predkladaného materiálu je navrhnúť zmysel, fungovanie, prínosy a organizačné zabezpečenie systému centralizácie podporných činností organizácií VÚC vrátane úplnej integrácie do Systému štátnej pokladnice v širšom zmysle a tiež vytvorenie fundamentálnych predpokladov na zavedenie jednotného systému účtovníctva verejného sektora.
Celkové riešenie je rozdelené do dvoch etáp:
1. etapa – prechodná na rok 2005 pre 7 VÚC
2. etapa – cieľový stav, pilot na vybranej VÚC od 1.1.2005

1.	Súčasný stav
Samospráva v rámci procesu decentralizácie preberá od orgánov ústrednej štátnej správy kompetencie, ktorých výkon je realizovaný prostredníctvom organizácií v jej zriaďovateľskej pôsobnosti. 
Tieto organizácie sú samostatnými subjektami, ktoré okrem vlastného predmetu činnosti musia vykonávať aj podporné činnosti, ako sú napr.:
-	Rozpočtovanie
-	Ekonomika a účtovníctvo
-	Platobný styk
-	Mzdová a personálna agenda
-	IT podpora

-	Od okamihu integrácie do systému Štátnej pokladnice aj všetky ostatné procesy súvisiace s fungovaním s systéme Štátnej pokladnice :
o	Finančné plánovanie
o	 Záväzkovanie
o	Výkazníctvo
Všetky tieto podporné činnosti sú vo vysokej miere štandardizované legislatívou, prípadne           sa dajú unifikovať, keďže majú v rámci organizácií VÚC vysokú podobnosť                                   a opakovateľnosť.

2.	Návrh Budúceho stavu
2.1.	Zmysel a ciele systému
1.	Sústredenie sa organizácie na jej hodnototvorné procesy – výkon kompetencií na ňu prenesených v súčasnosti i do budúcnosti a jej profesionálne fungovanie
2.	Minimalizovanie nákladov na prevádzku podporných činností organizácií VÚC
3.	Zaviesť jednotný systém spracovania, účtovania  a vykazovania údajov VÚC a ním zriadených organizácií
4.	Centralizovať kvalitné ľudské zdroje na výkon podporných činností
5.	Zabezpečiť podporu pre aktívne finančné riadenie VÚC ako celku

2.2.	Činnosti zabezpečované systémom
-	centralizovať výkon podporných činností organizácií VÚC na jedno miesto tak, aby tieto činnosti plnili svoj zmysel pri minimálnych nákladoch
-	sprostredkovať za organizácie VÚC komunikáciu so ŠP a RIS
-	ponechávať vecné rozhodnutie o potrebe na mieste jej vzniku – na úrovni organizácie VÚC

3.	Prínosy systému
Centralizovať podporné činnosti organizácií VÚC systémovým spôsobom môže mať nasledovné prínosy :

-	Optimalizácia nákladov sústredením vykonávania podporných činností
-	Personálne úspory a zvýšená kvalita práce, dát a informácií z výkazov organizácií VÚC
-	Odstránenie duplicitnej práce
-	Oddelenie správy organizácií VÚC od výkonu
-	Predpoklad centralizácie finančného riadenia VÚC
-	Možná automatizácia styku so Štátnou pokladnicou
-	Zabezpečenie denných prehľadov o čerpaní rozpočtu, stave finančných prostriedkov
-	Možnosť proaktívnej kontroly a rozhodovania o prioritách rozvoja

4.	Organizačné zabezpečenie systému
Centrálny výkon podporných činností môže byť zabezpečovaný Administratívnym centrom  v rámci štruktúry VÚC.
Administratívne centrum bude de-facto realizovať business process outsourcing podporných činností ostatných organizácií VÚC. Podľa dohodnutého postupu bude poskytovať organizáciám výkazy (prehľad majetku, plnenie rozpočtu, ...)
Administratívne centrum bude realizovať všetky činnosti, ktoré je organizácia VÚC povinná vykonávať ako klient systému ŠP, zastrešuje vzťah na RIS, poskytuje výkazy potrebné              pre riadenie VÚC, Štatistickému úradu, orgánom štátnej správy...
Organizácie VÚC budú povinné predkladať Administratívnemu centru iba informácie a podklady, ktoré u nej vecne vznikajú, napr. prvotné účtovné doklady, podklady pre mzdy, pokladničné doklady a pod, ako je zrejmé z nasledujúcej schémy.

5.	IMPLEMENTAČNÝ PLÁN
Popísané riešenie predstavuje cieľový stav, ktorý je možné dosiahnuť celoplošne v horizonte 1.1.2006. Pre úspešné zrealizovanie projektu je nevyhnutné implementovať pilotné riešenie       na vybranej VÚC v priebehu roka 2004 a pripraviť ostrý štart k 1.1.2005. Implementácia riešenia na ostatných 7 VÚC je reálna v priebehu roka 2005 s termínom ostrého štartu k 1.1.2006. V rámci pilotného riešenia budú zjednotené metodické, organizačné a procedurálne podmienky nevyhnutné k zabezpečovaniu činnosti navrhovaným spôsobom. Implementácia v ostatných VÚC bude spočívať hlavne v postihnutí nevyhnutných odlišností, prenose know how z pilotného riešenia a školení personálu VÚC.
Celá implementácia bude riadená projektovým spôsobom pod gesciou MF SR a vedenie projektu bude zložené zo zástupcov MF SR a VÚC.

6.	FINANCOVANIE
MF SR navrhuje spolupodielové financovanie projektu nasledovným spôsobom:
-	MF SR zabezpečí dodanie metodických postupov, implementačných služieb a unifikovaného SW vybavenia kompatibilného so systémom ŠP
-	VÚC zabezpečí HW vybavenie podľa odporučených parametrov a komunikačné linky

Príloha č. 1 – Návrh upraveného harmonogramu:

III. etapa - 1.7.2004:
- kapitola  Ministerstva školstva vrátane verejných vysokých  škôl – 482 klientov
- kapitola Ministerstva pôdohospodárstva – 106 klientov
- kapitola Ministerstva životného prostredia – 32 klientov
- kapitola Ministerstva výstavby a regionálneho rozvoja – 10 klientov
- kapitola Ministerstva práce, sociálnych vecí a rodiny – 139 klientov
- kapitola Ministerstva dopravy, pôšt a telekomunikácií – 49 klientov
- kapitola Správa štátnych hmotných rezerv 
- kapitola Všeobecná pokladničná správa – účty pre Národný fond
- kapitola Kancelária súdnej rady

spolu 820 klientov

IV. etapa - 1.1.2005:
- kapitola Ministerstva obrany – 33 klientov
- kapitola Ministerstva vnútra – 57 klientov
- kapitola Ministerstva spravodlivosti – 84 klientov
- kapitola SIS
- kapitola NBÚ
-ostatné organizácie kapitoly Ministerstva dopravy, pôšt a telekomunikácií – Železničná 
  polícia

176 klientov
- ostatné účty kapitoly Štátny dlh
- kapitola Ministerstva zdravotníctva – 93 klientov
- Sociálna poisťovňa – 39 klientov
- Všeobecná zdravotná poisťovňa – 37 klientov
- Vzájomná zdravotná poisťovňa  Dôvera
- Chemická zdravotná poisťovňa Apollo – 7 klientov
- Spoločná zdravotná poisťovňa
- Zdravotná poisťovňa Sideria – Istota

spolu 179 klientov

- VÚC – 1175 klientov
 spolu 1530 klientov

 
Príloha č. 2- Zoznam technických centier pre kapitolu MPSVaR

Úrad práce sociálnych vecí a rodiny			Detský domov
Bratislava*               (3)			Železná Studienka, Učiteľská 42, Bernolákovo
Pezinok	         (1)			Modra
Malacky	         (1)			Malacky 
Dunajská Streda      (3)			Dunajská Streda, Veľký Meder, Šamorín
Senica		         (2)			Skalica, Holíč
Trnava*	         (4)			Trnava Botanická, Trnava Kornela Marha, 
						Sereď, Pečeňady
Piešťany	         (1)			Piešťany
Trenčín*	         (4))			Klobušice, Trenčín Zlatovce, Trenčín 
						Jilemnického, Adamovské Kochanovce
Nové Mesto nad Váhom  (2)			Myjava, Klčove
Považská Bystrica   (2)			Domaniža, Púchov
Prievidza                 (2)			Bojnice, Handlová
Nitra*		         (4)			Nitra Dlhá, Koliňany, Tajná, Žitavce
Komárno                  (3)			Komárno, Dedina Mládeže, Kolárovo 
Nové Zámky	         (1)			Štúrovo
Topoľčany	         (1)			Topoľčany
Partizánske              (1)			Veľké Uherce
Žilina*                     (1)			Bytča
Čadca	                     (1)			Horný Kelčov
Dolný Kubín            (1)			Istebné
Liptovský Mikuláš   (1)			Liptovský Hrádok
Ružomberok             (1)			Ružomberok
Martin                       (2)			Martin, Necpaly
Brezno                      (3)			Valaská, Polomka, Hriňová
Veľký Krtíš              (1)			Cerovo
Lučenec                    (2)			Šíd, Blhovce
Rimavská Sobota     (3)			Jesenské, Figa, Tornaľa
Banská Bystrica*     (1)			Banská Bystrica
Zvolen		          (2)			Železná Breznica, Trnie
Banská Štiavnica      (1)			Nová Baňa
Revúca                      (1)			Tisovec
Košice*	          (5)			Žakarovce, Nižná Kamenica, Košice
    						Hurbanova, Košice Uralská, Košická
						Nová Ves
Rožňava                    (2)			Štos, Dobšina
Spišská Nová Ves     (1)			Mlynky
Michalovce               (3)			Koromľa, Veľké Kapušany, Remetské
						Hámre
Trebišov                    (2)			Slovenské Nové Mesto, Sečovce
Prešov*                     (2)			Prešov, Šarišské Michaľany
Poprad                      (1)			Spišský Štiavnik
Kežmarok                 (1)			Spišské Hanušovce
Humenné                  (1)			Mostovice
Stropkov                   (1)			Svidník
Vranov nad Topľou  (1)			Vranov
Spolu                         41                                 76

Poznámka: Úrady označené * sú určené úrady na účely organizovania náhradnej rodinnej starostlivosti a zriaďovania zariadení sociálnych služieb, v ktorých sa realizuje rozhodnutie súdu vo veciach maloletých detí v zmysle zákona  č. 195/1998  Z.z. o sociálnej pomoci v znení neskorších predpisov.